Emmeni vald - Vikipeedia, vaba entsüklopeedia

# Emmeni vald

###

See artikkel räägib Hollandis asuvast vallast; Šveitsis asuva valla kohta vaata artiklit Emmen (Šveits)

Emmeni vald
hollandi gemeente Emmen
{{{omakeelne_nimi_2}}} {{{3}}}
{{{4}}}
{{{omakeelne_nimi_3}}} {{{5}}}
{{{6}}}
{{{omakeelne_nimi_4}}} {{{7}}}
{{{8}}}
{{{omakeelne_nimi_5}}} {{{9}}}
{{{10}}}

Pindala: 346,29 km²
Elanikke: 108 354 (1.jaan.2004)
Keskus: Emmen

Emmeni vald (gemeente Emmen) on vald Hollandi Drenthe provintsi kagunurgas. Vald piirneb kirdest Groningeni provintsiga, loodest Borger-Odoorni vallaga, läänest Coevordeni vallaga ning lõunast ja idast Saksamaaga.

Valla pindala on 346,29 km² (sellest veekogusid 8,81 km²), millega ta on üks suuremaid Hollandis.

Seisuga 1. jaanuar 2004 oli vallas 108 354 elanikku, neist üle 54 700 Emmeni linnas. Rahvastiku tihedus on 321 inimest ruutkilomeetri kohta.

Peale Emmeni linna on vallas veel järgmised asulad:

- Barger-Compascuum
- Erica
- Emmer-Compascuum
- Klazienaveen
- Nieuw-Amsterdam
- Nieuw-Dordrecht
- Nieuw-Schoonebeek
- Nieuw-Weerdinge
- Roswinkel
- Schoonebeek
- Veenoord
- Weiteveen
- Zandpol
- Zwartemeer

## [redigeeri] Ajalugu

Piirkonnas on asustus teada pronksiajast

Emmeni küla tekkis Hondsrug kaguotsa. Seda mainiti esimest korda 1137 ning 12. sajandi lõpus moodustati sinna omaette kihelkond.

Emmeni lähedal asuvat suurt Boertangermoori raba kasutati algul tatra kasvatamiseks. Erica ja mõned teised külad tekkisid niinimetatud tatrakolooniatena. 19. sajandil ammutati rabast massiliselt turvast. Selleks kaevati palju kanaleid. Valla territooriumil asuvatest rabajäänustest tähtsaim on Bargerveeni kaitsealal.

Pärast Teist maailmasõda hakati Drenthe provintsi majanduslikult nõrka kaguosa arendama ning sinna rajati riiklike subsiidiumide toel tekstiili- ja metalliettevõtteid. See tingis uusehitiste rajoonide rajamise. Mõned neist ehitati olemasolevatest asulatest küllaltki kaugele, ja seda maastikuliselt väärtuslikele aladele, nagu näiteks Emmerdenneni mets.

Emmen muutus vaesest külast tähtsaks linnaks.

## [redigeeri] Vaatamisväärsusi

Üks vähestest säilinud vanadest ehitistest Emmenis on reformeeritud kirik, mille tomaani stiilis torn pärineb 12. sajandist, kui kirik oli veel Maarjale pühendatud.

Tähelepanuväärsed on ka sünagoog (ainuke töötav sünagoog Drenthes) ja ringkonnakohtu hoone.

Emmenis on üks Hollandi suuremaid ja ilusamaid loomaaedu Noorder Dierenpark.

Veenoordi külas on vabaõhumuuseum Nationaal Veenpark, mille teemaks on elu rabas.

Emmeni lähedal on kaheksa muistset hauaküngast.

Emmenis on suur jalakäijate sild Traverse, mis viib loomaaia uuest osast vanasse ossa.

Vallas on väikesi metsi ning nõmme- ja rabaalasid.

## [redigeeri] Majandus

Emmeni linnas toodetakse kunstkiude. Linn on ümbruskonna kaubandus- ja majanduskeskus.

Linna lähedal ammutatakse maagaasi ning sada aastat tagasi on hakatud ammutama ka pisut naftat.

Tähtis majandusharu on turism.

## [redigeeri] Transport

Emmenil on raudteeühendus Zwollega mööda Emmeni–Meppeli–Hardenbergi–Ommeni–Zwolle raudteed. Rongid käivad kaks korda tunnis, kusjuures kord tunnis käib kiirrong, mis peatub ainult Coevordenis, Hardenbergis ja Ommenis. Valla territooriumil on veel raudteepeatused Emmen Bargeres ja Nieuw-Amsterdam.

Suuri maanteid läheduses ei ole, kuid ühendus muuhulgas 25 km kaugusel asuva Meppeliga, Hoogeveeniga ja provintsikeskuse Asseniga on hea.

Emmeni linnas on kolm linnabussiliini, mis viivad Emmerhouti, Angelslo, Bargeresi, Rietlandeni ja Emmermeeri linnaossa. Küladesse viivad järgmised bussid:

- liin 15: Emmen–Weerdinge–...-Stadskanaal
- liin 26: Emmen–Nieuw-Dordrecht–Klazienaveen–Weiteveen–Nieuw-Schoonebeek–Schoonebeek–Coevorden
- liin 42: Emmen–Emmer-Compascuum–Roswinkel–Ter Apel
- liin 43: Emmen–Klazienaveen
- liin 44: Emmen–(Parc Sandur)–Erica–Schoonebeek
- liin 45: Emmen–Nieuw-Dordrecht–Barger-Compascuum–Emmermeer
- liin 60: Emmen–Klazienaveen–Zwartemeer–Meppen
- liin 73: Emmen–Weerdinge–Nieuw-Weerdinge–Ter Apel (Stadskanaal–Hoogezand–Groningen)

Peale selle peatuvad Emmenis järgmised bussid:

- liin 21 Sleen–Rolde–Assen
- liin 22 Zweeloo–Beilen–Assen
- liin 27 Zweeloo–Hoogeveen
- liin 59 Borger–Gieten–Groningen
- liin 77 Musselkanaal–Stadskanaal
- liin 159 Borger–Gieten (kiirbuss tipptundidel)
- liin 177 Stadskanaal (kiirbuss tipptundidel)* Qliner 300 Borger–Gieten–Groningen
- Qliner 327 Hoogeveen (kiirbuss)

## [redigeeri] Emmeni vallast pärit tuntud inimesi

- Marijke Augusteijn-Esser (poliitik, D66)
- Ansambel Skik (Erica külast)

## [redigeeri] Välislingid

- Emmeni valla suurendatav kaart
- Emmeni koduleht (hollandi keeles) (inglise keelne osa)

Välja otsitud andmebaasist "http://et.wikipedia.org../../../e/m/m/Emmeni_vald.html"

Kategooriad: Holland | Vallad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Deutsch
- English
- Español
- Français
- Frysk
- Italiano
- Limburgs
- Nedersaksisch
- Nederlands
- Polski
- Română
- Svenska